Lembaga Ilmu Pengetahuan Indonesia

**Lembaga Ilmu Pengetahuan Indonésia** (dicekak **LIPI**) iku Lembaga pamaréntah Non Departemen Républik Indonésia kang dikoordinasèkaké déning Kamentrian Nagara Riset lan Teknologi.

## Sajarah 
Kagiatan ilmiah ing Indonésia diwiwiti ing abad kaping 16 déning Jacob Bontius, kang nyinaoni flora Indonésia lan Rompius kanthi karyané kang misuwur Herbarium Amboinese. Ing pungkasan abad kaping 18 diwangun Bataviaasch Genotschap van Wetenschappen. Sajeroning taun 1817, C.G.L. Reinwardt ngadegaké Kebun Raya Indonésia (S\'land Plantentuin) ing Bogor. Ing taun 1928 Pamaréntah Hindhia Walanda mbentuk Natuurwetenschappelijk Raad voor Nederlandsch Indie. Sabanjuré taun 1948 diowahi dadi Organisatie voor Natuurwetenschappelijk onderzoek (Organisasi kanggo Panyelidikan sajeroning Ilmu Pengetahuan Alam, kang dikenal kanthi cekakan OPIPA). Badan iki nglakokaké tugasé nganti taun 1956.

Ing taun 1956, liwat UU no. 6 taun 1956 pamaréntah Indonésia mbentuk Majelis Ilmu Pengetahuan Indonésia (MIPI) kanthi tugas pokok:

# Mbimbing perkembangan ngèlmu kawruh lan teknologi.
# Mènèhi pertimbangan marang pamaréntah sajeroning babagan kawicaksanan ngèlmu kawruh.

Sabanjuré ing taun 1962 pamaréntah mbentuk Departemen Urusan Riset Nasional (DURENAS) lan mapanaké MIPI ana ing sajeroné kanthi tugas tambahan: yasa lan ngasuh sawatara Lembaga Riset Nasional. Lan ing taun 1966 pamaréntah ngowahi status DURENAS dadi Lembaga Riset Nasional (LEMRENAS).

Ing sasi Agustus 1967 pamaréntah mbubaraké LEMRENAS lan MIPI kanthi SK Présidhèn RI no. 128 taun 1967, sabanjuré dhedhasar Dudutan MPRS no. 18/B/1967 pamaréntah mbentuk Lembaga Ilmu Pengetahuan Indonésia (LIPI) lan nampung kabèh tugas LEMRENAS lan MIPI, kanthi tugas pokok:

# Mbimbing perkembangan ngèlmu kawruh lan tèknologi kang ngoyot ing Indonésia supaya bisa dimanfaataké kanggo kasejahtran rakyat Indonésia lan umat manungsa.
# Ngupaya golèk kebenaran ilmiah ing ngendi kabébasan ilmiah, kabébasan panelitèn sarta kabébasan mimbar diakoni lan dijamin, angger ora lelawanan karo Pancasila lan UUD 1945.
# Nyiapaké pambentukan Akademi Ilmu Pengetahuan Indonésia (wiwit 1991 tugas pokok iki sabanjuré ditangani déning Mantri Nagara Riset lan Teknologi kanthi Keppres no. 179 taun 1991).

Magepokan karo perkembangan kemampuan nasional sajeroning babagan ngèlmu kawruh lan teknologi, organisasi lembaga-lembaga ilmiah ing Indonésia uga wis ngalami perkembangan. Mula saka iku Keppres no. 128 taun 1967, tanggal 23 Agustus 1967 ngenani tugas pokok lan fungsi sarta susunan organisasi LIPI diowahi nganggo Keppres no. 43 taun 1985, lan kanggo kasampurnané tanggal 13 Januari 1986 dikukuhaké Keppres no. 1 taun 1986 ngenani Lembaga Ilmu Pengetahuan Indonésia, lan pungkasan kanthi Keppres no. 103 taun 2001

## Kawenangan 
Magepokan karo konservasi lingkungan hidup, Lembaga Ilmu Pengetahuan Indonésia duwé wewenang kanggo mènèhi rékomendhasi marang pamaréntah RI ngenani panetepan pratélan klasifikasi, kuota penangkapan lan dedagangan kalebu ékspor, ré-ékspor, impor, introduksi saka sagara, kabèh spèsimèn tetuwuhan lan satwa; monitor idin perdagangan lan réalisasi perdagangan, sarta mènèhi rékomendhasi marang pamaréntah ngenani pembatasan pawèwèh idin perdagangan tetanuran lan satwa alasan dhedhasar évaluasi kanthi biologis; lan tumindak minangka pihak kang indepènden mènèhi rékomendhasi marang konvensi internasional ing babagan konservasi tetuwuhan lan satwa alasan.

## Rekrutmen 
Sivitas permanèn LIPI duwé status Pegawai Negeri Sipil (PNS). Mula saka iku sistem rékrut punggawa anyar mèlu tata cara kang ana kanthi nasional. Nanging, ing LIPI wiwit taun 2004, kabèh prosès rékrut punggawa anyar dilakoni kanthi online nganggo Sistem Informasi Penerimaan CPNS -SIPC LIPI kanggo nggampangaké aksès lan transparansi publik.

## Lomba-lomba kang dianakaké déning LIPI 
* Lomba Karya Ilmiah Remaja-LKIR (taunan wiwit 1968)
* Lomba Kreatifitas Guru-LKG (taunan wiwit 1992)
* Pemilihan Peneliti Muda Indonésia-PPMI (taunan wiwit 1990)
* Perkemahan Ilmiah Remaja-PIR (taunan wiwit 2001)

## Organisasi LIPI 
* Kepala LIPI
* Wakil Kepala LIPI
* Sekretaris Utama
* Kedeputian Ilmu Pengetahuan Kebumian
** Pusat Penelitian Oseanografi 
*** UPT Loka Konservasi Biota Laut Bitung - Sulawesi Lor
* Kedeputian Ilmu Pengetahuan Hayati
** Kebun Raya Bogor
* Kedeputian Ilmu Pengetahuan Teknik
** Pusat Panelitèn Fisika (P2 Fisika )
** Pusat Panelitèn Elektronika dan Telekomunikasi (P2 ET, PPET, website )
* Kedeputian Ilmu Pengetahuan Sosial lan Kamanungsan
* Kedeputian Jasa Ilmiah
** Pusat Kalibrasi, Instrumentasi lan Metrologi (P2 KIM)
** Pusat Standar Mutu lan Teknik Pengukuran (P2 SMTP)
** Pusat Dokumentasi lan Informasi Ilmiah (PDII)
** Pusat Inovasi
** UPT LIPI Press
* Inspektorat

### Pratélan Kepala LIPI 
# Sarwono Prawirohardjo (1969–1973)
# Tb. Bachtiar Rifai (1973–1984)
# Doddy A. Tisna Amidjaja (1984–1989)
# Samaun Samadikun (1989–1995)
# Sofyan Tsauri (1995–2000)
# Taufik Abdullah (2000–2002)
# Umar Anggara Jenie (2002–2010)
# Lukman Hakim (2010–2014)
# Iskandar Zulkarnain (2014–2018)
# Laksana Tri Handoko (2018–)

### Non-struktural 
* Tim Gabungan Jaringan - TGJ LIPI 
* Korps Pegawai RI - KORPRI LIPI 

## Layanan Publik 
Minangka salah siji wangun komitmen LIPI kanggo nglayani publik mligi ing babagan lan kagiyatan kagandhèng ilmiah, LIPI nyediakaké manéla warna sarana kang bisa diaksès publik lan sapérangan gedhé kanthi gratis:

* *Mirror* Data Ilmiah  (repositori data-data ilmiah global)
* *Network Time Protocol*  (standar waktu nasional)
* *Public Cluster*  (sarana komputasi paralel terbuka)
* BUKU-*e*  (sarana publikasi buku elektroik terbuka) 
* Peneliti Asing Online  
* ISSN Online  (pengajuan nomer ISSN untuk terbitan berkala)
* *Indonésian Scientific Index*  (indeks ilmiah Indonésia)
* Indonésia OSS  (repositori perangkat lunak sumber terbuka buatan Indonésia)
* Info H@KI  (informasi seputar hak kekayaan intelektual)
* Jurnal Online  (sarana manajemen dan penerbitan jurnal elektronik)
* Kalkulator Kinerja  (modhèl penghitungan kinerja ilmiah dan finansial)
* *Memory of the World* Indonésia  (registrasi MoW Indonésia)
* OPI  (sarana manajemen organisasi profesi)
* LIPI-IR  (repositori institusi luaran dari LIPI)
* SciBlog  (sarana manajemen kolaborasi online)
* TESIS Online  (sarana penyerahan dhokumèn ilmiah mahasiswa)
* Uji Kalibrasi  (layanan kalibrasi peralatan)
* Uji Polimer  (layanan uji material polimer)

Saliyané iku LIPI uga nyediakaké warna-warna portal ilmiah publik rupa-rupa babagan kajian ngèlmu:

* fisik@net  (referensi fisika utama)
* komput@si  (perangkat pembantu sains)
* energi  (portal ènergi Indonésia)
* indoTeX  (standar *typesetting* ilmiah global)
* infoH@KI  (informasi Hak atas Kekayaan Intelektual)
* opto  (info terkait kajian opto)
* kimi@net  (portal kimia Indonésia)
* nano  (portal nano tèknologi dan sains)
* NBIN  (jaringan biodiversitas Indonésia)
* instrument@si  (info instrumentasi)

## Afiliasi LIPI 
Sacara kalembagaan, LIPI uga naungi langsung utawa ora langsung sawatara organisasi kagadhèng aktivitas ilmiah ing Indonésia, antarané:

* CODATA Indonésia 
* COREMAP 

## Réferènsi 
*Peraturan Présidhèn Républik Indonésia No. 11 Tahun 2005ngenani Kedudukan, Tugas, Fungsi, Kewenangan, Susunan Organisasi lan Tata Kerja Lembaga pamaréntah Non Departemen.
*Peraturan pamaréntah Républik Indonésia No. 8 Tahun 1999  ngenani Pemanfaatan Jinis Tumbuhan lan Satwa Liar.

## Pranala njaba 
*Situs resmi LIPI untuk publik 
*Situs resmi LIPI untuk internal 
*Situs Sistem Informasi Penerimaan CPNS LIPI